26. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 16847 π. έ. της 20/24 Φεβρ. 1979 (ΦΕΚ Β΄ 194) Περί εγκρίσεως οδηγιών για τη διεξαγωγή της Διεθνούς Υπηρεσίας ΤΕLEX. Έχοντας υπόψη: 1.Τις διατάξεις του άρθρ. 2 του Νόμ. 493/1976 «περί κυρώσεως της Διεθνούς Συμβάσεως Τηλεπ/νιών και των προσηρτημένων εις αυτήν παραρτημάτων και πρωτοκόλλων», ως και τω ν άρθρ. 42 και 82 της Διεθν. Συμβάσεως Τηλεπ/νιών που ισχύει. 2.Τις διατάξεις των άρθρ. 1 και 2 του τηλεγραφικού Κανονισμού που κυρώθηκε με το Νόμ. 71/1975. 3.Τις συστάσεις F60, F61 και F67 της Διεθνούς Συμβουλευτικής Τηλεγραφικής και τηλεφωνικής επιτροπής (CCITT), που περιλαμβάνουν οδηγίες για τη διεξαγωγή της Διεθνούς Υπηρεσίας TELEX. 4.Το έγγραφο του ΟΤΕ αριθ. 301. 2/284914/ 6.12.78, με το οποίο γνωστοποιείται η απόφαση του Δ. Σ. /ΟΤΕ αριθ. 1554/14.11.78 περί εγκρίσεως των συστάσεων F60, F61 και F67 της CCITT. 5.Την ανάγκη εφαρμογής των αρχών του Τηλεγραφικού Κανονισμού δια της εφαρμογής και των συστάσεων της CCITT που αναφέρονται στη Διεθνή Υπηρεσία TELEX. 6.Την κοινή απόφαση του Πρωθυπουργού και του Υπουργού Συγκοινωνιών αριθ. Θ. 32223/5422/77 περί καθορισμού αρμοδιοτήτων του Υφυπουργού Συγκοινωνιών κλπ. (ΦΕΚ Β΄ 1305 / 20.12.77), αποφασίζουμε: Εγκρίνουμε τις συστάσεις F60, F61 και F67 της Διεθνούς Συμβουλευτικής Τηλεγραφικής και Τηλεφωνικής Επιτροπής (CCITT) που αναφέρονται στις οδηγίες για τη διεξαγωγή της Διεθνούς Υπηρεσίας TELEX και περιλαμβάνονται στο εγχειρίδιο της Διεθνούς Ενώσεως Τηλεπ/νιών (UIT) με τίτλο «INSTRUCTIONS FOR THE OPERATION OF THE INTERNATIONAL TELEX SERVICE». 